สวัสดีค่ะ ชื่อ อีฟค่ะ ปัจจุบัน 21 ปีค่ะ หนูฝังยาคุมมานาน 3 ปีแล้วค่ะ เนื่องจากตอนนั้นแท้งค่ะ ก็เลยฝังยาคุมหลังออกจากโรงบาลค่ะ ช่วงปีแรกที่ฝัง กะปริบกะปรอยค่ะ บางเดือนไม่เป็น แล้วก็มาทีเป็นเกือบ2 อาทิตย์/เดือน บางเดือนก็เป็นต้นเดือน ปลายเดือน เป็นแบบนี้มาตลอด ไปหา กินยาปรับฮอร์โมนก็ปกติ แต่พอไม่กินก็เป็นแบบนี้ค่ะ เป็นผลข้างเคียงของยาคุมรึเปล่าคะ เพราะก่อนฝันหนูเป็นคนที่ประจำเดือนมาปกติค่ะ สามารถกินยาคุมได้มั้ยคะ
สวัสดีค่ะ ผลข้างเคียงของยาฝังคุมกำเนิดนั้น ประมาณ 1 ใน 5 ราย จะไม่มีประจำเดือนมาอีกประมาณ 1 ใน 5 ราย จะมีเลือดออกบ่อย เลือดออกติดต่อกันนาน แต่ประมาณครึ่งหนึ่ง เลือดจะค่อยๆ มาน้อยลงหลังจาก 3 เดือนไปแล้วและที่พบบ่อย คือประมาณ 3 ใน 5 ราย จะมีประจำเดือนมาแบบกะปริดกะปรอย โดยจะมีปริมาณน้อยๆ ซึ่งอาการก็มักจะดีขึ้น หลังฝังไปซักระยะ แต่อาจนานเป็นปีได้ดังนั้น การที่มีเลือดออกกะปริดกะปรอย เลือดออกนาน 2 สัปดาห์ เลือดออกบ่อย ถือเป็นผลข้างเคียงของยาฝังคุมกำเนิดที่พบได้ ไม่ได้ผิดปกติและอันตรายแต่อย่างใด อย่างไรก็ตาม หากเลือดออกบ่อย หรือออกนาน อาจส่งผลให้เกิดภาวะโลหิตจางได้ ซึ่งหากไม่ได้เกิดจากความผิดปกติอื่นๆ เช่น มีมดลูกอักเสบ (แต่ก็มักจะมีตกขาวที่ผิดปกติและปวดท้องน้อยร่วมด้วย) มีเกร็ดเลือดต่ำ หรือการแข็งตัวของเลือดผิดปกติ เป็นต้น การลดอกาารเลือดออกบ่อยคือ การทานยาคุมกำเนิดชนิดที่เป็นฮอร์โมนรวมทานร่วมไปด้วย หรืออาจพิจารณาถอดยาฝังคุมกำเนิดออกค่ะอย่างไรก็ตาม หากยาฝังคุมกำเนิดที่ฝังอยู่ เป็นชนิดที่คุมได้ 3 ปี ก็ควรถอดไปยาฝังออก และรีบหาวิธีคุมกำเนิดต่อค่ะ